Document ID: 31994R3021

ΚΑΝΟΝΙΣΜΟΣ (ΕΚ) αριθ. 3021/94 ΤΟΥ ΣΥΜΒΟΥΛΙΟΥ της 8ης Δεκεμβρίου 1994 για δεύτερη τροποποίηση του κανονισμού (ΕΚ) αριθ. 3676/93 για καθορισμό, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1994, καθώς και ορισμένων όρων υπό τους οποίους είναι δυνατόν να αλιεύονται
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, σύμφωνα με το άρθρο 8 παράγραφος 4 του κανονισμού (ΕΟΚ) αριθ. 3760/92, το Συμβούλιο είναι αρμόδιο να καθορίσει το σύνολο των επιτρεπόμενων αλιευμάτων (TAC) για κάθε τύπο αλιείας ή ομάδα τύπων αλιείας-
ότι ο κανονισμός (ΕΚ) αριθ. 3676/93 (2) καθορίζει, για ορισμένα αποθέματα ιχθύων ή ομάδες αποθεμάτων ιχθύων, τα TAC για το 1994 και ορισμένους όρους υπό τους οποίους είναι δυνατόν να αλιεύονται-
ότι, στα πλαίσια των διμερών διαβουλεύσεων σχετικά με τα αμοιβαία δικαιώματα μεταξύ της Κοινότητας και της Σουηδίας, τα μερίδια των TAC για τη ρέγγα στο Skagerrak και το Kattegat και για το γάδο στο Skagerrak, τα οποία χορηγήθηκαν στη Σουηδία για το 1994, μειώθηκε αν, και το μερίδιο των TAC για τη γαρίδα της Αρκτικής στη διαίρεση ΙΙΙα, το οποίο χορηγήθηκε στη Σουηδία, αυξήθηκε για την ίδια περίοδο-
ότι, στα πλαίσια των διμερών διαβουλεύσεων σχετικά με τα αμοιβαία αλιευτικά δικαιώματα μεταξύ της Κοινότητας και της Νορβηγίας, το κοινοτικό μερίδιο για τα "λοιπά είδη" αυξήθηκε, και μειώθηκε το μέρος των TAC της σαρδελλόρεγγας Βορείου Θαλάσσης που διατίθεται στα κράτη μέλη-
ότι η κατάσταση των αποθεμάτων της νορβηγικής καραβίδας Βορείου Θαλάσσης επιτρέπει αυξήσεις των TAC της, χωρίς να τίθεται σε κίνδυνο η μελλοντική διαχείριση του εν λόγω πόρου-
ότι, δυνάμει της εφαρμογής των συστάσεων που θεσπίστηκαν κατά την 20ή σύνοδο της Διεθνούς Επιτροπής Αλιείας για τη Βαλτική, η Κοινότητα πήρε μια επιπλέον ποσόστωση γάδου στη Βαλτική για το 1994-
ότι θα πρέπει, κατά συνέπεια, να τροποποιηθεί ο κανονισμός (ΕΚ) αριθ. 3676/93,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
To παράρτημα του παρόντος κανονισμού αντικαθιστά τα αντίστοιχα στοιχεία του παραρτήματος του κανονισμού (ΕΚ) αριθ. 3676/93.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1994.

Labels: 6